joelniklaus/EU_Wikipedias huggingface dataset:
Αρίσβη Λέσβου

Η Αρίσβη είναι χωριό της Λέσβου. Διοικητικά, είναι έδρα ομώνυμης τοπικής κοινότητας, της δημοτικής ενότητας (τέως δήμου) Καλλονής, του δήμου Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μηθύμνης του νομού Λέσβου, στο γεωγραφικό διαμέρισμα Νήσων Αιγαίου.  
Μέχρι το 1930 ο οικισμός ονομαζόταν Τσουμαϊλή.

Γεωγραφία
Η Αρίσβη είναι πεδινό χωριό της κεντρικής Λέσβου. Βρίσκεται κοντά στον κεντρικό μυχό του κόλπου Καλλονής, δίπλα στην Καλλονή και στο ρέμα του Τσικνιά, σε μέσο σταθμικό υψόμετρο 10. Ο οικισμός απέχει 38 χλμ. περίπου ΒΔ. της Μυτιλήνης. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 2,673 χμ² (2011).

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως Τσουμαϊλήκαι προσαρτήθηκε στην κοινότητα Καλλονής της Λέσβου. Το 1928 ορίστηκε έδρα της ομώνυμης κοινότητας. Το 1930 μετονομάστηκε σε Αρίσβη. Το 1994 προσαρτήθηκε στον δήμο Καλλονής. Με το ΦΕΚ 87Α - 07/06/2010 αποσπάστηκε από τον δήμο Καλλονής και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Δυτικής Λέσβου.

Αξιοθέατα
Τα λείψανα της αρχαίας Αρίσβης στον παρακείμενο λόφο του Παλαιοκάστρου, βορειοανατολικά του οικισμού. Σώζονται τμήματα αρχαϊκού περιβόλου με λέσβια τοιχοδομία. Στην ίδια θέση σώζονται λείψανα βυζαντινών κτισμάτων, καθώς πιστεύεται ότι ο λόφος είχε οχυρωθεί κατά τους Βυζαντινούς χρόνους και μάλιστα πριν από την έλευση των Γενοβέζων, δηλαδή πριν τον 14ο αιώνα.
Η εκκλησία των Αγίων Αναργύρων, στο κέντρο του οικισμού
Ο καταρράκτης «Κλαπάδος» κοντά στην αρχαία Αρίσβη

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.youtube.com/watch?v=_YewkZ7VDfo
https://www.youtube.com/watch?v=Dwz6uPSBI60

 Δήμος Δυτικής Λέσβου
Χωριά της Λέσβου
Δάφια Λέσβου

Τα Δάφια είναι χωριό στη Λέσβο. Διοικητικά ανήκει στον Δήμο Δυτικής Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 978 κατοίκους.¹

Πληθυσμός

Παραπομπές 

Χωριά της Λέσβου
Δήμος Δυτικής Λέσβου
Παράκοιλα Λέσβου

Τα Παράκοιλα είναι χωριό στη Λέσβο. Διοικητικά ανήκει στον Δήμο Δυτικής Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 821 κατοίκους.

Τα Παράκοιλα Βρίσκονται στη Δυτική Λέσβο και συγκεκριμένα στο επαρχιακό οδικό δίκτυο Καλλονής - Παράκοιλων - Άγρας - Ερεσού.

Απέχει 52 χλμ. από τη Μυτιλήνη και μόλις 11 χλμ. από την Καλλονή. Στην τελευταία απογραφή του 2011 είχε 926 κατοίκους.

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Λέσβου της Περιφέρειας Βορείου Αιγαίου.

Πληθυσμός

Παραπομπές 

Χωριά της Λέσβου
Δήμος Δυτικής Λέσβου
Σκάλα Καλλονής Λέσβου

Η Σκάλα Καλλονής είναι χωριό στη Λέσβο. Διοικητικά ανήκει στον δήμο Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 462 κατοίκους.

Πληθυσμός

Παραπομπές 

Χωριά της Λέσβου
Δήμος Δυτικής Λέσβου
Σκαλοχώρι Λέσβου

Το Σκαλοχώρι είναι χωριό στη Λέσβο. Διοικητικά ανήκει στον Δήμο Δυτικής Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 542 κατοίκους.

Πληθυσμός

Παραπομπές 

Χωριά της Λέσβου
Δήμος Δυτικής Λέσβου
Κάπη Λέσβου

Η Κάπη είναι χωριό στη Λέσβο. Διοικητικά ανήκει στον Δήμο Δυτικής Λέσβου της Περιφερειακής Ενότητας Λέσβου. Σύμφωνα με την απογραφή του 2021, έχει 497 κατοίκους. Το βουνό στου οποίου τους πρόποδες είναι χτισμένο το χωριό ονομάζεται Σουγιούτ και η κορυφή του βρίσκεται στα 394 μέτρα υψόμετρο.

Πληθυσμός

Παραπομπές 

Χωριά της Λέσβου
Δήμος Δυτικής Λέσβου
Αγριλιά Κρατήγου Λέσβου

Η Αγριλιά Κρατήγου είναι οικισμός της Λέσβου. Διοικητικά υπάγεται στη τοπική κοινότητα Αγίας Μαρίνας, της δημοτικής ενότητας και δήμου Μυτιλήνης, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.

Γεωγραφία
Η Αγριλιά Κρατήγου είναι παράλιος οικισμός της νοτιοανατολικής Λέσβου. Είναι ο τελευταίος οικισμός πριν το ακρωτήρι Αγριλιά, το απώτατο νοτιοανατολικό άκρο του νησιού, μετά το αεροδρόμιο Μυτιλήνης και σε μέσο σταθμικό υψόμετρο 20. Απέχει 10 χλμ. περίπου ΝΑ. της Μυτιλήνης.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Αγίας Μαρίνας του νομού Λέσβου. Με το ΦΕΚ 244Α - 04/12/1997 αποσπάστηκε από την κοινότητα Αγίας Μαρίνας και προσαρτήθηκε στον δήμο Μυτιλήνης. Με το ΦΕΚ 87Α - 07/06/2010, αποσπάστηκε από τον δήμο Μυτιλήνης και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και επανήλθε στον δήμο Μυτιλήνης.

Αξιοθέατα
Τα ερείπια παλαιοχριστιανικής βασιλικής στη θέση «Αργαλάς» (5ος αιώνας)
Το εκκλησάκι του Αγίου Νικολάου βόρεια του οικισμού
Το εκκλησάκι του Αγίου Γεωργίου Κουτσουμπάρα, κοντά στο ακρωτήρι Αγριλιά
Το ακρωτήρι Αγριλιά, το απώτατο νοτιοανατολικό άκρο της Λέσβου, με το νησάκι της Χαβιαρόπετρας απέναντι
Η Παναγία Αμαλή, πετρόχτιστη εκκλησία δυτικά του οικισμού, σε περίοπτη θέση με θέα στο Αιγαίο

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Δομή, 2002-4
Περιοδικό «Διακοπές», εκδ. Δ.Ο.Λ.,  2010
eetaa.gr

 Δήμος Μυτιλήνης
Χωριά της Λέσβου
Πλιγόνι Λέσβου

Το Πλιγόνι είναι χωριό στη Λέσβο. Διοικητικά ανήκει στον δήμο Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 231 κατοίκους.

Πληθυσμός

Παραπομπές 

Χωριά της Λέσβου
Δήμος Μυτιλήνης
Άναξος Σκουτάρου Λέσβου

Ο Άναξος είναι χωριό της Λέσβου. Διοικητικά υπάγεται στην δημοτική κοινότητα Σκουτάρου, της δημοτικής ενότητας (τέως δήμου) Πέτρας, του δήμου Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μηθύμνης του νομού Λέσβου, στο γεωγραφικό διαμέρισμα Νήσων Αιγαίου.

Γεωγραφία
Ο Άναξος είναι παραθαλάσσιο χωριό της βόρειας Λέσβου. Βρίσκεται νοτιοδυτικά της Μήθυμνας, πάνω στην επαρχιακή οδό Πέτρας-Σκαλοχωρίου και σε μέσο σταθμικό υψόμετρο 10. Απέχει 56 χλμ. περίπου ΒΔ. της Μυτιλήνης (μέσω Καλλονής).

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Σκουτάρου της Λέσβου. Το 1994 αποσπάστηκε από την κοινότητα Σκουτάρου και προσαρτήθηκε στον δήμο Πέτρας. Με το ΦΕΚ 87Α - 07/06/2010, αποσπάστηκε από τον δήμο Πέτρας και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Δυτικής Λέσβου.

Αξιοθέατα και διατηρητέα
Ο αρχαιολογικός χώρος του οικισμού σε περιοχή που έχει χαρακτηριστεί διατηρητέα
Η εκτεταμένη παραλία του οικισμού, με θέα στα νησάκια της Πέτρας

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr

 Δήμος Δυτικής Λέσβου
Χωριά της Λέσβου
Αλβανοί μετανάστες στην Ελλάδα

Μετά την πτώση του κομμουνισμού στην Ανατολική Ευρώπη στα τέλη της δεκαετίας του 1980 και τις αρχές της δεκαετίας του 1990, ένας μεγάλος αριθμός οικονομικών προσφύγων και μεταναστών, από χώρες όπως η Αλβανία, η Βουλγαρία, η Ρουμανία, η Σερβία και άλλες χώρες όπως η Γεωργία, η Ουκρανία, η Μολδαβία, η Πολωνία και η Ρωσία έφθασαν στην Ελλάδα, κυρίως ως παράνομοι μετανάστες, για να βρουν εργασία. Οι Αλβανοί, σύμφωνα με εκτιμήσεις, αποτελούν το 60–65% του πληθυσμού μεταναστών στην Ελλάδα. Σύμφωνα με επίσημα δεδομένα (2008), υπάρχουν 459.390 κάτοχοι αλβανικής υπηκοότητας στην Ελλάδα.

Αποτελούν την μεγαλύτερη μεταναστευτική ομάδα στην Ελλάδα.

Παραπομπές

Περαιτέρω ανάγνωση

Εξωτερικοί σύνδεσμοι 

 Vidali, Maria. "Living in a Policy Vacuum: The Plight of Albanian Immigrants in Greece". Central Europe Review, 1999-11-15
Αλβανοί στην Ελλάδα
Αλβανοί μετανάστες στην Ελλάδα
Νομπουχίκο Ομπαγιάσι

Ο Νομπουχίκο Ομπαγιάσι είναι Ιάπωνας σκηνοθέτης, σεναριογράφος, παραγωγός και μοντέρ κιηματογράφου και διαφημίσεων, γνωστός για το σουρρεαλιστικό και πειραματικό του στυλ καθώς και για την θεματολογία των ταινιών του, οι οποίες συχνά περιστρέφονται γύρω απο τις συνέπειες του πολέμου. Είναι κυρίως γνωστός ως δημιουργός της καλτ κομωδίας τρόμου του 1977, House, αλλά έχει σκηνοθετήσει πολλές ακόμα ταινίες κατα την διάρκεια της καριέρας του η οποία έχει διαρκέσει πάνω απο 50 χρόνια.
Χα Σουνγκ-μου

Ο Χα Σουνγκ-μου (κορεατικά: 하승무, γενν. 13 Οκτωβρίου 1963) είναι Κορεάτης ποιητής, συγγραφέας, εκπαιδευτικός και ιστορικός θεολόγος.

Έχει λάβει διάφορες διακρίσεις.

Ζωή 
Γεννήθηκε στις 13 Οκτωβρίου 1963 στο Σάτσον του Γκιόνγκσανγκναμ-ντο στην Νότια Κορέα. Ο Χα ξεκίνησε να γράφει ποιήματα στο μηνιαίο περιοδικό Λογοτεχνία Χαν-Κιόρεχ (한겨레문학). Έγραψε ένα ποίημα με τίτλο Ανασυλλογές του σοφού ανθρώπου (호모사피엔스의 기억) που τον έκανε διάσημο. Τα ποιητικά ταλέντα του Χα είχαν δυσκολίες στην διάδοση τους στο ευρύτερο κοινό, λόγω των συγκρούσεων της κορεατικής λογοτεχνικής κοινωνίας. Το ποιητικό του έργο έχει θαυμαστεί από συγγραφείς και ποιητές.

Εργογραφία 
Νότια Ποίηση (Νάμπου-ουι σι: Μπούσαν σιν σάγκουατζιπ, 남부의 시: 부산 시인 사화집, 1999). Εκδότης: Ένωση Ποιητών του Μπούσαν (1999)
Αντάρτης, τόμος 3. Εκδότης: Yeni (1999)
Αντάρτης, τόμος 4. Εκδότης: Yeni (1999)
Κορεατική Λογοτεχνία της Αυστραλίας (Χότζου-Χάνιν Μούνχακ, 호주한인문학). Εκδότης: Ένωση Κορεατών Συγγραφέων στην Αυστραλία (2002)
Κορεατική Λογοτεχνία της Αυστραλίας (Χότζου-Χάνιν Μούνχακ, 호주한인문학). Εκδότης: Ένωση Κορεατών Συγγραφέων στην Αυστραλία (2003)
Λουλούδια στον μπλε μίσχο (Γκ'γκόντι πίντα πούρουν τζούλγκιε, 꽃이 핀다 푸른 줄기에,2006).
Σεϊχάν γκομπί (Σεϊχάν γκομπί, 세이한 고비, 2008). 
Δάσος καρπίνων (Σοσάναμου σουπ, 소사나무 숲, 2011).

Παραπομπές 

Κοινωνία των πολιτών
Θεολόγοι
Φιλόσοφοι της ιστορίας
Συγγραφείς
Νοτιοκορεάτες ποιητές
Νοτιοκορεάτες συγγραφείς
Αράμ Α΄

O Αράμ Α΄ (, ) είναι ο επικεφαλής του Αρμενικού Καθολικάτου της Κιλικίας της Αρμενική Αποστολική Εκκλησία από το 1994. Γεννήθηκε στις 8 Μαρτίου 1947 στη Βηρυτό. Κατοικεί στην Αντήλιο του Λιβάνου.

Παραπομπές

Εξωτερικοί σύνδεσμοι

 WCC Press Corner - Biography - Aram I
 WCC moderator H.H. Aram I, opening remarks, 7 June 2005

Αρμενική Αποστολική Εκκλησία
Αρμενικό Καθολικάτο της Κιλικίας

Το Αρμενικό Καθολικάτο της Κιλικίας () είναι μια επισκοπική έδρα της Αρμενική Αποστολική Εκκλησία. Από το 1930, το Αρμενικό Καθολικάτο της Κιλικίας έχει την έδρα του στην Αντήλιο, Λίβανος. Επικεφαλής είναι του Αρμενικού Καθολικάτου της Κιλικίας της Αρμενικής Αποστολικής Εκκλησίας από το 1995 είναι ο Αράμ Α΄.

Δείτε ακόμη
Αρμενική Αποστολική Εκκλησία
Καθολικός Πατριάρχης Απάντων των Αρμενίων

Παραπομπές

Πηγές

Εξωτερικοί σύνδεσμοι
 Επίσημη ιστοσελίδα
 Armenian Prelacy of Canada
 Armenian Prelacy of Greece
 Armenian Prelacy of Lebanon
 Armenian Prelacy of Peria (Aleppo, Syria) 
 Eastern Prelacy of the Armenian Apostolic Church of America
 Western Prelacy of the Armenian Apostolic Church of America

Αρμενική Αποστολική Εκκλησία
Αρμενικό Βασίλειο της Κιλικίας
Νέα Μορσίνη Ξάνθης

Η Νέα Μορσίνη είναι ημιορεινό χωριό της Θράκης στην Περιφερειακή Ενότητα Ξάνθης.

Γεωγραφία - Ιστορία
Η Νέα Μορσίνη βρίσκεται στην βόρεια άκρη της πεδιάδας της Ξάνθης, στα περίχωρα της πόλης και σε απόσταση περίπου 4 χλμ. ΝΔ. από το κέντρο της. Είναι κτισμένη στους νοτιοανατολικούς πρόποδες του Αχλαδόβουνου (ή Αχλαδοβούνι, παλιότερα Αχλάτ Τσάλ) σε υψόμετρο 147 μέτρα.  Ανατολικά του χωριού είναι το Γενικό Νοσοκομείο Ξάνθης, η ΕΚΤΕΝΕΠΟΛ και το Τμήμα Δοκίμων Αστυφυλάκων Ξάνθης, νοτιοανατολικά περνάει η ΕΟ Ξάνθης - Καβάλας, νότια είναι το Εύμοιρο και βόρεια είναι η Παλαιά Μορσίνη. Την περίοδο της τουρκοκρατίας αναφέρεται ο οικισμός Μπουγιούκ Μουρσάλ ο οποίος από το 1878 ως το 1912 ανήκε  στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Μετά την απελευθέρωση είχε δύο συνοικισμούς, την Παλιά Μορσίνη όπου έμεναν οι γηγενείς μουσουλμάνοι και τη Νέα Μορσίνη όπου εγκαταστάθηκαν πρόσφυγες από τη Μικρά Ασία και τον Πόντο. Η Μορσίνη  αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Μόρσας (σημερινό Εύμοιρο) και να καταργείται το 1928 ενώ η Νέα Μορσίνη αναφέρεται επίσημα το 1928 να προσαρτάται στην τότε κοινότητα Εύμοιρου. Σύμφωνα με το Πρόγραμμα «Καλλικράτης» μαζί με το Εύμοιρο, το Πετροχώρι, το Λαμπρινό, τη Παλαιά Μορσίνη και τη Λεύκη αποτελούν τη δημοτική κοινότητα Ευμοίρου που υπάγεται στη δημοτική ενότητα Ξάνθης του Δήμου Ξάνθης και σύμφωνα με την απογραφή του 2011 έχει ως πληθυσμό 230 κατοίκους.

Απογραφές πληθυσμού

Παραπομπές

Εξωτερικοί σύνδεσμοι 
 Ο νέος οικισμός της Εκτενεπόλ στην Ξάνθη  από τον ιστότοπο http://www.greekscapes.gr/ 

Χωριά του νομού Ξάνθης
Δήμος Ξάνθης
Σαγκάη Σαρκς

Η Σανγκάη Σαρκς (απλοποιημένα Κινέζικα: 上海哔哩哔哩大鲨鱼; παραδοσιακά Κινέζικα: 上海嗶哩嗶哩大鯊魚; pinyin: Shànghǎi Bìlǐbìlǐ Dàshāyú) είναι μια Κινεζική ομάδα καλαθοσφαίρισης με έδρα τη Σαγκάη.

Εκτός Κίνας, η ομάδα είναι γνωστή κυρίως για την απόκτηση του Γιάο Μινγκ πριν μπει στο ΝΒΑ. Με τον Μινγκ στην ομάδα, οι Σαρκς έφτασαν στον τελικό για τρεις συνεχόμενες σεζόν (κατά την περίοδο 1999-2000, 2000-01 και 2001-02) με αντίπαλο την Μπαγί Ρόκετς κάθε φορά. Στα πρώτα δύο χρόνια ήταν φιναλίστ, αλλά κέρδισαν την τρίτη φορά, τελειώνοντας ένα σερί έξι πρωταθλημάτων στη σειρά για τους Μπαγί Ρόκετς. 

Η ομάδα αντιμετώπισε σοβαρά οικονομικά προβλήματα τη σεζόν 2008-09 και κινδύνευε να μην αγωνιστεί στην σεζόν 2009-10 λόγω των οικονομικών θεμάτων. Στις 16 Ιουλίου 2009, Κινέζικα μέσα ενημέρωσης ανέφεραν ότι ο Γιάο παρενέβη για να αγοράσει την ομάδα. Ο Γιάο είναι πρόεδρος της ομάδας μέχρι σήμερα.

Τρόπαια 

 ΚΟΚ
 Πρωταθλητές (1): 2001-02
 Φιναλίστ (2): 1999-2000, 2000-01

 Κύπελλο Μερλίον
 Νικητές (1): 2016

Παραπομπές

Εξωτερικοί σύνδεσμοι 

 Επίσημη ιστοσελίδα  
 Προφίλ στο sina.com.cn 

Κινέζικες ομάδες καλαθοσφαίρισης
Σύλλογοι Πρωταθλήματος Καλαθοσφαίρισης Κίνας
Αρχιπέλαγος του Μπόκας ντελ Τόρο

Το Αρχιπέλαγος Μπόκας ντελ Τόρο (ισπανικά: Archipiéplago de Bocas del Toro) είναι μια ομάδα νησιών της Καραϊβικής Θάλασσας που βρίσκονται στα βορειοδυτικά του Παναμά. Το αρχιπέλαγος διαχωρίζει τον Κόλπο Αλμιράντε και τη Λιμνοθάλασσα Τσιρικί από την ανοιχτή Καραϊβική Θάλασσα. Αποτελεί μέρος του Νομού Μπόκας ντελ Τόρο, ο οποίος βρίσκεται στην Επαρχία Μπόκας ντελ Τόρο. Σημαντικότερη πόλη είναι η Μπόκας ντελ Τόρο, γνωστή και ως Πόλη των Μπόκας, στο Νησί Κολόν. Το Νησί Κολόν είναι προσβάσιμο από αεροπλάνα, πλοία, ιδιωτικά σκάφη και θαλάσσια ταξί, ενώ τα υπόλοιπα νησιά είναι προσβάσιμα με θαλάσσια ταξί και ιδιωτικά σκάφη. Το Διεθνές Αεροδρόμιο «Νήσος Κολόν», που βρίσκεται δυτικά της Πόλης των Μπόκας, εξυπηρετεί αεροπορικές μεταφορές από και προς τα νησιά. Τα πλοία καταπλέουν στην Πόλη των Μπόκας από το Αλμιράντε, το Τσανγκινόλα και το Τσιρικί Γκράντε.

Γεωγραφία 
Η έκταση του αρχιπελάγους είναι περίπου 250χλμ2 και λαμβάνει το 60% περίπου της έκτασης του Νομού. Ο πληθυσμός της περιοχής κυμαίνεται σε 13.000 κατοίκους, οι οποίοι αποτελούν το 75% του πληθυσμού του Νομού.

Νησιά 

Τα Νησιά του Αρχιπελάγους περιλαμβάνουν τα εξής::

 Κάγιος Θαπατίγια
 Μπαστιμέντος
 Καρενέρο (aka: Careening Cay or Careening Key)
 Κάγιο Άγουα
 Κολόν
 Κριστόμπαλ
 Πόπα
 Σολάρτε
 Παστόρες
 Μπαγκί

Το Αρχιπέλαγος περιλαμβάνει ακόμη 80 κης και 200 μικρές νησίδες.

Προστατευόμενες Περιοχές 

 Θαλάσσιο Εθνικό Πάρκο Νήσου Μπαστιμέντος
 Μίμι Τίμπι
 Πάλο Σέκο
 Πλάγια Μπλουφ
 Λα Αμιστάδ (Πίλα)

Παραπομπές 

Καραϊβική
Γεωγραφία του Παναμά
Λεξ (ράπερ)

Ο Αλέξης Λαναράς (25 Σεπτεμβρίου 1984), ευρύτερα γνωστός ως Λεξ, είναι Έλληνας ράπερ από την Θεσσαλονίκη.

Γεννήθηκε στη Θεσσαλονίκη στις 25 Σεπτεμβρίου 1984 και μεγάλωσε στην περιοχή του Φαλήρου. Ξεκίνησε αρχικά ως γκραφιτάς στους 2G (Good Guys) και το 1999 αποφάσισαν να ασχοληθούν με τη μουσική, δημιουργώντας τα Βόρεια Αστέρια. Με τα Βόρεια Αστέρια κυκλοφόρησαν 4 δίσκους προτού αποφασίσουν να χωρίσουν οι δρόμοι τους και να ακολουθήσει ο καθένας σόλο καριέρα. Ενδιάμεσα, είχε δημιουργήσει τα Ανάποδα Καπέλα μαζί με ένα άλλο μέλος των Βορείων Αστεριών, τον Μικρό Κλέφτη, κυκλοφορώντας το πρώτο τους άλμπουμ το 2007.

Το 2010 ξεκίνησε σόλο καριέρα.

Το 2014 κυκλοφόρησε τον πρώτο σόλο δίσκο του με τίτλο Ταπεινοί και Πεινασμένοι, ο οποίος χαρακτηρίστηκε από το Vice ως "ένα από τα πιο 'real' δείγματα του σύγχρονου ελληνικού hip hop".

Το 2018 κυκλοφόρησε το άλμπουμ 2XXX.

Το καλοκαίρι του 2019 πραγματοποίησε μια συναυλία στο θέατρο Πέτρας της Αθήνας, όπου συγκεντρώθηκαν περίπου 10 χιλιάδες θεατές. Με αφορμή τη συναυλία ειπώθηκε ότι με κάθε live του "ανεβάζει τον πήχη στη ραπ σκηνή".

Οι στίχοι του Λεξ αφορούν θέματα όπως η οικονομική κρίση, τα ναρκωτικά και οι μικροπαραβατικότητες.

Δισκογραφία

Παραπομπές 

Έλληνες ράπερ
Φοροκάρτα

Η φοροκάρτα είναι μια "φορολογική κάρτα", η οποία προτάθηκε από την κυβέρνηση της Ελλάδας τον Αύγουστο του 2011. Η κάρτα θα μπορούσε να χρησιμοποιηθεί για να διευκολύνει τη συλλογή των αποδείξεων για αγορές, επιτρέποντας στο υπουργείο οικονομικών να περιορίσει την ανεξέλεγκτη φοροδιαφυγή συγκρίνοντας τα έξοδα των ατόμων στο εισόδημα τους και συγκρίνοντας τα πραγματικά έσοδα των επιχειρήσεων, όπως αναφέρονται στους λογαριασμούς τους.

Η κάρτα μοιάζει με πιστωτική κάρτα. Η κάρτα δεν εμφανίζει το όνομα του κατόχου, αλλά έχει ένα μοναδικό δεκαψήφιο κωδικό. Η κάρτα παρουσιάστηκε επίσημα στις 3 Οκτωβρίου 2011.

Η εισαγωγή της κάρτας ήρθε χέρι-χέρι με άλλες αλλαγές στο φορολογικό σύστημα. Επειδή η κάρτα χρησιμοποιούταν για να παρακολουθεί τις πληρωμές που πραγματοποιούσε ο κάτοχος και δεν περιείχε προσωπικές πληροφορίες, η κλοπή της φοροκάρτας δεν ήταν θέμα μεγάλης ανησυχίας.

Δείτε επίσης 

 Φοροδιαφυγή και διαφθορά στην Ελλάδα

Παραπομπές 

Φορολογία στην Ελλάδα
Βασίλης Ρίσβας

Ο Βασίλης Ρίσβας είναι Έλληνας σεναριογράφος, θεατρικός συγγραφέας και ηθοποιός. Γεννήθηκε το 1963 στη Νίκαια του Πειραιά. Είναι απόφοιτος της Δραματικής Σχολής Αθηνών του Γ. Θεοδοσιάδη (στην οποία σήμερα διδάσκει υποκριτική) και της σχολής Γραφικών Τεχνών ΑΚΤΟ.

Σπούδασε τραγούδι. Παρακολούθησε σεμινάρια Κίνησης και Αρχαίου Δράματος. Από το 1992 μέχρι σήμερα συμμετείχε και συνεχίζει να συμμετάσχει σε παραστάσεις του Εθνικού και του ελεύθερου θεάτρου.

Από το 1996 γράφει σενάρια για τηλεοπτικές παραγωγές:
Έχει αρκετές συμμετοχές σε τηλεοπτικές σειρές αλλά στο τηλεοπτικό κοινό έγινε περισσότερο γνωστός από τον ρόλο του Λάζαρου στη σειρά Μαύρα Μεσάνυχτα που συνέγραψε μαζί με τη σύζυγό του επίσης σεναριογράφο Δήμητρα Σακαλή και από τον ρόλο του ιατροδικαστή - Θησέα στην ταινία αλλά και στους δύο κύκλους της σειράς "Έτερος εγώ".

Συγγραφικά έχει κάνει πολλές δουλειές όπως το γνωστό σε όλους μας Πενήντα Πενήντα, τα Μαύρα Μεσάνυχτα, το θρίλερ 10η εντολή, το Ταμάμ, το Ου φονεύσεις, Το σπίτι της Έμμας κ.α.

Έχει γράψει και θεατρικά έργα.

Σειρές που έχει γράψει 

 Επτά θανάσιμες πεθερές
 50 - 50 (3 κύκλοι) 
 Μαύρα Μεσάνυχτα (2 κύκλοι)
 Ταμάμ (3 κύκλοι) 
 Το μικρό σπίτι στο Παγκράτι
 Και πάλι φίλοι
 Safe Sex
 Ο γάμος της κόρης μου
 Στο ράφι...
 Η Τράπεζα
 Λευκός οίκος
 Έτερος Εγώ: Χαμένες Ψυχές
 Αέρινες Σιωπές
 Εκπαιδεύοντας τον Μπάμπη
 Οι Στάβλοι της Εριέτας Ζαΐμη
 10η εντολή (4 κύκλοι)
 3ος Νόμος
 Ου Φονεύσεις
 Το σπίτι της Έμμας
 Έρωτας, με διαφορά 
 Ποίος Παπαδόπουλος

Θεατρικά έργα 
 Το αστέρι της Λιλιπούπολης
 Ο τοίχος στη μέση
 Μια στάση πριν
 Άστρα να πάνε
Το Φινιστρίνι
Λείπεις..
 Τρεις...και μη χειρότερα (Διασκευή) 
 Τα μούτρα (Διασκευή)

Έλληνες σεναριογράφοι
Ιτέα Γρεβενών

Για συνώνυμους οικισμούς στην Ελλάδα δείτε το λήμμα: Ιτέα

Η Ιτέα είναι ορεινό χωριό της περιφερειακής ενότητας Γρεβενών σε υψόμετρο 630 μέτρα.

Γεωγραφία - Αξιοθέατα
Η Ιτέα βρίσκεται προς τα βορειοανατολικά όρια με την περιφερειακή ενότητα Κοζάνης, σε απόσταση 23 χλμ. ανατολικά από τα Γρεβενά. Το χωριό είναι κτισμένο ανατολικά του Αλιάκμονα, στις ανατολικές πλαγιές του όρους Κορακόπετρα και σε περιοχή με πλούσιο φυσικό περιβάλλον. Βόρεια του χωριού περνάει ο χείμαρρος Ποταμιά που καταλήγει στον Αλιάκμονα και πολύ κοντά του βρίσκεται μια μικρή λιμνούλα που προσφέρεται για βόλτα, πικ-νικ και ψάρεμα. Στον Κώδικα της Ζάβορδας αναφέρονται κάτοικοί του ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).

Ονομασία - Διοικητικά 
Η παλιά ονομασία του χωριού είναι Βούρμποβο και έτσι αναφέρεται στο ΦΕΚ 260Α - 31/12/1918 να προσαρτάται στην τότε κοινότητα Κοπρίβης (Κνίδης) που ανήκε στο νομό Κοζάνης. Το 1927 με το ΦΕΚ 18Α - 01/02/1927 μετονομάζεται σε Ιτιές και το 1940 διορθώνεται σε Ιτέα. Το 1964 με το ΦΕΚ 185Α - 30/10/1964 αποσπάται στο νομό Γρεβενών. Μαζί με τη Μικροκλεισούρα, την Κνίδη, το Πιστικό και τον Πόρο αποτελούν τη τοπική κοινότητα Κνίδης που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011 έχει πληθυσμό 133 κατοίκους.

Παραπομπές

Δήμος Γρεβενών
Ιτέα
Σαρακήνα Γρεβενών

Για συνώνυμους οικισμούς στην Ελλάδα δείτε το λήμμα: Σαρακήνα (αποσαφήνιση)

Η Σαρακήνα είναι ορεινό χωριό της περιφερειακής ενότητας Γρεβενών σε υψόμετρο 750 μέτρα.

Γεωγραφία - Ιστορία 
Η Σαρακήνα βρίσκεται προς στα ανατολικά όρια με την περιφερειακή ενότητα Κοζάνης και στην περιοχή των Βεντζίων. Απέχει 29 χλμ. Α.-ΝΑ. από τα Γρεβενά και 28,5 χλμ. ΒΔ. από τη Δεσκάτη. Νότια του χωριού περνάει ο χείμαρρος Γκιώνης που καταλήγει νοτιότερα στον ποταμό Αλιάκμονα. Σύμφωνα με την τοπική παράδοση το χωριό βρισκόταν πάντα στην ίδια τοποθεσία και είχε το ίδιο όνομα. Την περίοδο της τουρκοκρατίας ήταν κεφαλοχώρι, είχε στενή σχέση με την Ιερά Μονή Ζαβόρδας, από την οποία απέχει 25 χλμ. βορειοδυτικά και σε αυτό έμεινε για μεγάλο διάστημα ο Όσιος Νικάνορας. Πολλοί κάτοικοί του δούλεψαν για λογαριασμό της Μονής Ζάβορδας, όπου και προστατεύονταν από τους Τούρκους. Στον Κώδικα της Ζάβορδας αναφέρονται πολλοί κάτοικοί της ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή).

Η Σαρακήνα είναι ο τόπος καταγωγής του δάσκαλου - λαογράφου Κώστα Καραπατάκη (1906 - 2000).

Αξιοθέατα
Η τρίκλιτη θολωτή βασιλική εκκλησία του Αγίου Νικολάου έχει χαρακτηριστεί από το 1995 ως "μνημείο χρήζον ειδικής κρατικής προστασίας. Πρόκειται για ενοριακό ναό μεγάλων διαστάσεων, στον τύπο της θολωτής βασιλικής, που κτίστηκε το 1858. Eσωτερικά το μνημείο είναι κατάγραφο με τοιχογραφίες που χρονολογούνται στο δεύτερο μισό του 19ου αι.".

Διοικητικά 
Το χωριό αναφέρεται επίσημα 1918 στο ΦΕΚ 260Α - 31/12/1918 με το όνομα Σαρακίνα να ορίζεται έδρα τη ομώνυμης κοινότητας που ανήκε στο νομό Κοζάνης. Το όνομα διορθώνεται σε Σαρακήνα το 1940 και το 1964 με το ΦΕΚ 185Α - 30/10/1964 αποσπάται στο νομό Γρεβενών. Το χωριό σύμφωνα με το σχέδιο Καλλικράτης, μαζί με το Νεοχώρι και το Δίπορο αποτελούν την τοπική κοινότητα Σαρακήνας που ανήκει στη δημοτική ενότητα Βεντζίου του Δήμου Γρεβενών και σύμφωνα με την απογραφή 2011ως κοινότητα έχει πληθυσμό 378 κατοίκους, ενώ ως οικισμός 177.

Εξωτερικοί σύνδεσμοι
Ναός Αγίου Νικολάου Σαρακήνας από τον ιστότοπο Οδυσσεύς του Υπουργείου Πολιτισμού

Παραπομπές

Δήμος Γρεβενών
Σαρακήνα
Πρόεδρος του Λιβάνου

Ο Πρόεδρος της Δημοκρατίας του Λιβάνου είναι ο επικεφαλής του κράτους του Λιβάνου. Ο πρόεδρος εκλέγεται από τη Βουλή των Αντιπροσώπων για θητεία έξι ετών. Ο πρόεδρος είναι πάντα Μαρωνίτης Χριστιανός και ηλικίας τουλάχιστον 21 ετών.

Αρμοδιότητες 
Ο Πρόεδρος, όπως περιγράφεται στο Σύνταγμα, είναι αρχηγός των Ενόπλων Δυνάμεων και των σωμάτων ασφαλείας, διορίζει και απολύει τον πρωθυπουργό και την κυβέρνηση, ενώ νομοθετεί πριν τα νομοσχέδια κατατεθούν στο Κοινοβούλιο προς ψήφιση. Επίσης, έχει το δικαίωμα του βέτο σε νομοσχέδια και μπορεί να διαλύσει το κοινοβούλιο. Επιπρόσθετα, μπορεί να εκδώσει "επείγοντες" νόμους με διάταγμα.

Εκλογή Προέδρου 
Το 2014, το 2015 και το μεγαλύτερο μέρος του 2016 χαρακτηρίστηκαν από την αδυναμία εκλογής Προέδρου λόγω μη συμμετοχής μεγάλου αριθμού βουλευτών στην ψηφοφορία. Ο 46ος γύρος από τον Απρίλιο του 2014 έγινε στις 31 Οκτωβρίου 2016 και ο Μισέλ Αούν εξελέγη με 83 ψήφους επί συνόλου 127.

Κατάλογος

Παραπομπές

Πολιτική του Λιβάνου
Δεβόλης

Ο Ντεβόλ ή Δεβόλης (, , ) είναι ποταμός στη νότια Αλβανία. Είναι ένας από τους πηγαίους ποταμούς του Σεμάν. Έχει μήκος 196 χλμ. και η λεκάνη απορροής του είναι 3.130 χλμ2. Η μέση εκροή του είναι 49,5 μ3/δ. Η πηγή του βρίσκεται στα νοτιοδυτικά του δήμου Ντεβόλ, κοντά στα ελληνικά σύνορα. Ρέει αρχικά βορειοανατολικά, μέσω του Μίρας, στη συνέχεια βόρεια έως τη Βίγλιστα, και βορειοδυτικά μέσω των Πρόγκερ, Πόγιαν (στη Πεδιάδα της Κορυτσάς που ήταν ελώδης μέχρι μετά τον Β΄ Παγκόσμιο Πόλεμο), Μαλίκ, Μογκλίτσα, Κόντοβγιατ, Γκραμς, όπου τα ύδατα του σωρεύονται σε μία μεγάλη λίμνη, και Γκοστίμα, όπου στρέφεται νότια. Συνενώνεται με τον Οσούμ κοντά στην Κούτσοβα, για να σχηματίσει τον Σεμάν. Ο Σεμάν ανοίγεται σε ένα μικρό δέλτα νότια της λιμνοθάλασσας Καραβάστα στην Αδριατική Θάλασσα. 

Αρκετές εγκαταστάσεις υδροηλεκτρικής ενέργειας σχεδιάζονται ή βρίσκονται υπό κατασκευή στον ποταμό Ντεβόλ. Η αλβανική εταιρεία Devoll Hydropower, η οποία ανήκει στην νορβηγική εταιρεία ενέργειας Statkraft, κατασκευάζει δύο εργοστάσια υδροηλεκτρικής ενέργειας κοντά στην Μπάνια και κοντά στη Μογκλίτσα, με συνδυασμένη χωρητικότητα 242 MW. Η απόφαση για το αν θα κατασκευαστεί μια τρίτη μονάδα κοντά στο Κοκέλ, θα ληφθεί όταν ολοκληρωθούν τα πρώτα δύο φράγματα. 

Σε μια απροσδιόριστη τοποθεσία στην κοιλάδα του Ντεβόλ, ο Βοημούνδος Α΄ του Τάραντα και ο βυζαντινός αυτοκράτορας Αλέξιος Α΄ κατέληξαν σε συμφωνία το 1108, μετά την Α΄ Σταυροφορία. Η συνθήκη αυτή πήρε το όνομά της από το βυζαντινό φρούριο του Ντεβόλ. Παρόλο που η συνθήκη δεν εφαρμόστηκε αμέσως, είχε σκοπό να καταστήσει το Πριγκιπάτο της Αντιόχειας υποτελές κράτος της Βυζαντινής Αυτοκρατορίας. 

Κατά τη διάρκεια του 1970, σημαντικές ποσότητες νερού από τον ποταμό μεταφερόταν στη Μικρή Πρέσπα με σκοπό να χρησιμοποιηθούν κατά τη θερινή περίοδο για άρδευση. Λόγω των υψηλής ποσότητας αιωρούμενων σωματιδίων στο νερό του ποταμού, παρατηρήθηκε σημαντική αλλοίωση στην αλβανική πλευρά. Η πρακτική αυτή σταμάτησε πρόσφατα.

Δείτε επίσης 
 Κατάλογος ποταμών της Αλβανίας

Παραπομπές 

Γεωγραφία του Νομού του Μπεράτ
Ποταμοί της Αλβανίας
Πι Χσιού

Το Πι Χσιού ή Πι Κσιού ή Πικσιού (κινεζικά: 貔貅) Είναι ένα κινέζικο μυθικό υβριδικό  μυθικό πλάσμα, κοινώς (αλλά εσφαλμένα) που αναφέρεται στη Δύση από την ελληνική λέξη "χίμαιρα", και θεωρείται ισχυρός προστάτης των επαγγελματιών του Φενγκ Σούι. Μοιάζει με ένα ισχυρό, φτερωτό λιοντάρι. Θεωρείται ιδιαίτερα ένα ισχυρό και ευοίωνο πλάσμα για τον πλούτο. Λέγεται ότι έχει μια αχόρταγη όρεξη μόνο για χρυσάφι, ασήμι και κοσμήματα. Ως εκ τούτου, παραδοσιακά στους Κινέζους, το Σιούου θεωρούνταν πάντα ευοίωνο πλάσματα.

Σύμφωνα με την μυθολογία, φέρει το κεφάλι ενός κινεζικού δράκου, σώμα λιονταριού και ένα ζευγάρι φτερά. Εμφανισιακά μοιάζει αρκετά με τον κινεζικό και βιετναμέζικο δράκο.Θεωρείται ότι μπορεί να διώξει τα κακά πνεύματα.

Μυθολογικά όντα
Κινεζικός πολιτισμός
Μυθολογία της Κίνας
Σχέσεις Ελλάδας και Κένυας

Οι σχέσεις Ελλάδας και Κένυας είναι οι διμερείς σχέσεις μεταξύ της Ελλάδας και της Κένυας. Η Ελλάδα έχει πρεσβεία στο Ναϊρόμπι και Επίτιμο Προξενείο στη Μομπάσα. Η Κένυα εκπροσωπείται στην Ελλάδα μέσω της πρεσβείας της στην Ρώμη.

Συνθήκες 
Η Ελλάδα και η Κένυα έχουν υπογράψει τις ακόλουθες διμερείς συμφωνίες:

 Πρωτόκολλο επικοινωνίας μεταξύ των Υπουργείων Εξωτερικών των δύο χωρών (στο Ναϊρόμπι, υπεγράφη στις 16.11.1998)
 Συμφωνία Οικονομικής και Τεχνολογικής Συνεργασίας (16.11.1998)
 Συμφωνία περί δικαστικής αρωγής για Αστικές και Εμπορικές Υποθέσεις (με την Αγγλία, Λονδίνο, 27.2.1936). Κατοχυρώθηκε στον Νόμο 730/1937. (ΦΕΚ 227/1937). (Σύμφωνα με κοινή συμφωνία Ελλάδας και Κένυας, της 16ης Οκτωβρίου 1967, η ισχύ της συμφωνίας παρατείνεται εν αναμονή μιας νέας συμφωνίας)
 Συμφωνία έκδοσης (μαζί με την Αγγλία). (Αθήνα, 11/24.9.1910). Εφημερίδα της Κυβερνήσεως. ΦΕΚ 41/1912 (ανανεώθηκε στις 16 Οκτωβρίου 1967).

Η Τουριστική Συμφωνία μεταξύ Ελλάδας και Κένυας, η οποία συμφωνήθηκε το 2003, δεν έχει υπογραφεί.

Πολιτικές και οικονομικές σχέσεις 
Τον Νοέμβριο του 1998, ο Έλληνας Υπουργός Εξωτερικών Θεόδωρος Πάγκαλος επισκέφθηκε την Κένυα.

Το 1999, το ελληνικό προξενείο στη Κένυα έγινε γνωστό για τον υπόθεση Οτσαλάν. Ο πρόξενος Γεώργιος Κωστούλας έκρυψε τον ηγέτη του ΕΚΚ Αμπντουλάχ Οτσαλάν. Ο Οτσαλάν μεταφέρθηκε από τη Συρία στην Ιταλία, στη Ρωσία και μετά στην Ελλάδα, και τέλος στην ελληνική πρεσβεία στο Ναϊρόμπι στις 2 Φεβρουαρίου 1999. Οι τούρκοι κομάντος συνέλαβαν τον Οτσαλάν με τη βοήθεια των δυνάμεων ασφαλείας της Κένυας. Η σύλληψη προκάλεσε δημόσια κατακραυγή και επέφερε αλλαγές στο υπουργικό συμβούλιο. Ο Κενυάτης Υπουργός Οικονομικών Σίμιον Νιάτσαε παραιτήθηκε αντί να δεχθεί την αρχηγία του Υπουργείου Βιομηχανικής Ανάπτυξης. Ο Φρανκ Κουίνγκα, ο  οποίος είχε το χαρτοφυλάκιο της Μετανάστευσης και ο Ντάνκαν Ουατσίρα (αρχηγός της Αστυνομίας) απολύθηκαν από τις θέσεις τους. Ο Νόα Κατανάνγκαλα (Υπουργός Εποικισμού Γης) μετατέθηκε. Τρεις Έλληνες αξιωματούχοι απομακρύνθηκαν από τα καθήκοντά τους λόγω της υπόθεσης.

Κατά το πρώτο εξάμηνο του 2003, η Ελλάδα κατείχε την Προεδρία της Ευρωπαϊκής Ένωσης και στη συνέχεια εξελέγη ως μη μόνιμο μέλος του Συμβουλίου Ασφαλείας του ΟΗΕ. Αυτό δημιούργησε ένα ευνοϊκό πλαίσιο για την προώθηση των σχέσεων της Ελλάδας με την Αφρική, κυρίως με την Κένυα, η οποία διαδραματίζει ενεργό ρόλο στην Κεντρική Αφρική, όπως φαίνεται στην παρέμβασή της στο πλαίσιο της Διακυβερνητικής Επιτροπής Ανάπτυξης, σχετικά με το ζήτημα του Νοτίου Σουδάν.

Το Εμπορικό και βιομηχανικό Επιμελητήριο της Αθήνας έκανε διερευνητική επίσκεψη στη Κένυα το 2001, για να εντοπιστούν οι τομείς που μπορούν να βοηθήσουν στη προαγωγή των εμπορικών σχέσεων με την Κένυα, όπως στα τρόφιμα, στα φάρμακα και στα καλλυντικά. Η ροή των Ελλήνων τουριστών στην Κένυα έχει αυξηθεί τα τελευταία χρόνια, ιδίως με τη μορφή πακέτου διακοπών.

Εξωτερικοί σύνδεσμοι 
 Σελίδα στην ιστοσελίδα του Ελληνικού Υπουργείου Εξωτερικών για τις σχέσεις με την Κένυα

Παραπομπές 

Κενυα
Ελλαδα
Σχέσεις Ελλάδας και Βόρειας Κορέας

Οι σχέσεις Ελλάδας-Βόρειας Κορέας είναι οι διμερείς σχέσεις ανάμεσα στην Ελλάδα και τη Βόρεια Κορέα. Οι δύο χώρες αναγνωρίζονται μεταξύ τους, ωστόσο, λόγω της διεθνούς απομόνωσης της Βόρειας Κορέας, οι διπλωματικές επαφές των δύο χωρών είναι πρακτικά ανύπαρκτες.

Η Ελλάδα εκπροσωπείται στη Βόρεια Κορέα από την πρεσβεία της στο Πεκίνο. Η Βόρεια Κορέα εκπροσωπείται στην Ελλάδα μέσω της πρεσβείας της στη Ρώμη.

Παραπομπές 

Ελλάδα-επέκταση
Βορεια Κορεα
Ελλαδα
Δημοτικές εκλογές στην Αλβανία 2019

Οι Δημοτικές εκλογές στην Αλβανία διεξήχθησαν στην Αλβανία στις 30 Ιουνίου 2019. Οι ψηφοφόροι εξέλεξαν τους εκτελεστικούς και τους νομοθετικούς εκπροσώπους των κοινοτήτων τους, δηλαδή τους 61 δημάρχους και τους 1595 δημοτικούς συμβούλους. Η Κεντρική Επιτροπή είναι υπεύθυνη για την ομαλή διεξαγωγή των εκλογών. Πρόκειται για τις δεύτερες δημοτικές εκλογές που πραγματοποιήθηκαν στην Αλβανία μετά τις διοικητικές μεταρρυθμίσεις του 2014, σύμφωνα με τις οποίες καταργήθηκε η κοινότητα της Κουμούνας και ταυτόχρονα μείωθηκε ο συνολικός αριθμός των δήμων από 373 σε 61.

Στις προηγούμενες δημοτικές εκλογές είχε κερδίσει το Σοσιαλιστικό Κόμμα της Αλβανίας με μεγάλη πλειοψηφία σε όλες τις επαρχίες της χώρας. Στις 9 Ιουνίου 2019, οι εργασίες στους δήμους της χώρας αναστάλθηκαν προσωρινά.

Αυτές οι εκλογές πραγματοποιήθηκαν σε μια περίοδο μεγάλης πολιτικής έντασης στην Αλβανία, με την αντιπολίτευση να μποϊκοτάρει κατά τους τελευταίους μήνες το κοινοβούλιο της Αλβανίας και να μην συμμετέχει τελικά στις δημοτικές εκλογές.

Δημοσκοπήσεις 
Οι εκλογές πραγματοποιήθηκαν στις 30 Ιουνίου 2019. Η αντιπολίτευση μποϊκόταρε τις δημοσκοπήσεις, αφήνοντας μόνο έναν υποψήφιο για το γραφείο του δημάρχου σε 34 δήμους, και κανέναν υποψήφιο στο σύνολο των δήμων. Όπως στις κομμουνιστικές εποχές, έτσι και τώρα μόνο ένας υποψήφιος θα ήταν διαθέσιμος, έγραψαν οι δημοσιογράφοι. Σε κάποιες κοινότητες, οι δήμαρχοι απέφυγαν να παραχωρήσουν δημόσια κτίρια για την διεξαγωγή των δημοσκοπήσεων.

Η αντιπολίτευση κάλεσε τους υποστηρικτές της να μην εμπλακούν στις βιαιότητες. Ωστόσο υπήρξαν εντάσεις με την αστυνομία. Σε κάποιες περιοχές, το υλικό των εκλογών κάηκε και σχολεία καταστράφηκαν. Οι δήμαρχοι της αντιπολίτευσης δήλωσαν ότι δεν θα παραιτούνταν από τις θέσεις τους επειδή θεωρούσαν τις εκλογές παράνομες.

Τις εκλογές έλεγξε καθ'όλη την διάρκειά τους το Γραφείο για τα Ανθρώπινα Δικαιώματα του Οργανισμού Ασφαλείας και Συνεργασίας στην Ευρώπη και την Ευρωπαϊκή Ένωση. Οι δημοσιογράφοι ανέφεραν παραβάσεις όπως δώρα για τους ψηφοφόρους και μια πρώιμη δημοσίευση των αποτελεσμάτων από την Κεντρική Εκλογική Επιτροπή. Αρκετά γραφεία δημοσκοπήσεων παρέμειναν κλειστά.

Συμμετέχοντα κόμματα 
Εξαιτίας του μποϊκοτάζ, ο αριθμός των κομμάτων που συμμετείχαν σε αυτές τις εκλογές ήταν σημαντικά μικρότερος από τις προηγούμενες εκλογές. 36 κόμματα εγγράφηκαν για να συμμετάσχουν στις φετινές εκλογές. Οι σοσιαλιστές συνασπίστηκαν με αρκετά κόμματα ; έξι ακόμα κόμματα εισήχθησαν αργότερα στον συνασπισμό αυτό, που είχε τον τίτλο "Ελπίδα για αλλαγή".

Υφίσταται κανονισμός στην Αλβανία που υποστηρίζει ότι το 50% των υποψηφίων πρέπει να είναι γυναίκες στην λίστα του κάθε κόμματος για το δημοτικό συμβούλιο.

Διαδικτυακοί σύνδεσμοι 
 Κεντρική Εκλογική Επιτροπή
 OSZE (14. Ιουνίου 2019): Αλβανία, Δημοτικές Εκλογές, 30 Ιουνίου 2019: Εσωτερική αναφορά (PDF, αγγλικά)

Εξωτερικοί σύνδεσμοι 
Central Elections Commissions

Εκλογές στην Αλβανία
Σκάνδεια

Η Σκάνδεια ήταν μια πόλη στο νησί των Κυθήρων. Μερικές φορές θεωρείται μέρος της αρχαίας Λακωνίας. Η Σκάνδεια βρισκόταν στην ακτή και αναφέρεται από τον Όμηρο στην Ιλιάδα. Ο Θουκυδίδης, στην αναφορά της κατάκτησης των Κυθήρων από τον Νικία, αναφέρει το τοπωνύμιο Σκάνδεια. Ο Νικίας επιτέθηκε στο νησί με 60 τριήρεις. Δέκα τριήρεις κατέλαβαν την Σκάνδεια με επίθεση στην ακτή της πόλης (ἡ ἐπὶ θαλάσσῃ πόλις, Σκάνδεια καλουμένη).

Η περιοχή βρίσκεται κοντά στη σύγχρονη Παλαιόπολη.

Παραπομπές 

Κύθηρα
Εγκαταλελειμμένοι οικισμοί στην Ελλάδα
Οικισμοί στην Αρχαία Λακωνία
Ματθίλδη της Βραβάντης, κόμισσα του Αρτουά

Η Ματθίλδη της Βραβάντης (14 Ιουνίου 1224 - 29 Σεπτεμβρίου 1228 από τον Οίκο του Ρετζινάρ ήταν η μεγαλύτερη κόρη του Ερρίκου Β΄ δούκα της Βραβάντης και της πρώτης συζύγου του Μαρίας της Σουηβίας.

Οικογένεια
Η Ματθίλδη παντρεύτηκε σε ηλικία 13 ετών (14 Ιουνίου 1237) τον πρώτο της σύζυγο, τον 21χρονο Ροβέρτο Α΄ κόμη τού Αρτουά. Ο Ροβέρτος Α΄ ήταν δεύτερος γιος του Λουδοβίκου Η΄ του Λέοντος και της Λευκής της Καστίλης, αδελφός του βασιλιά της Γαλλίας Λουδοβίκου Θ΄ του Αγίου. Μαζί του η Ματθίλδη απέκτησε:

 Λευκή 1248 – 1302, παντρεύτηκε σε πρώτο γάμο τον Ερρίκο Α΄ της Ναβάρρας και σε δεύτερο τον Εδμόνδο Κράουτσμπακ.
 Ροβέρτος Β΄ 1250 – 1302, διάδοχος του Ροβέρτου στην κομητεία του Αρτουά.

Ο Ροβέρτος Α΄ δολοφονήθηκε, ενώ συμμετείχε στη Ζ΄ Σταυροφορία (8 Φεβρουαρίου 1250). Έπειτα η Ματθίλδη παντρεύτηκε σε δεύτερο γάμο τον Γκυ Γ΄ κόμη τού Σαιν-Πολ, μικρότερο γιο του Ούγου Α΄ κόμη του Μπλουά και της Μαρίας των Αβέν. Μαζί του απέκτησε:

 Ούγος Β΄ απεβ. 1307, κόμης του Σαιν-Πολ και αργότερα του Μπλουά.
 Γκυ Δ΄ π. 1254-1317, κόμης του Σαιν-Πολ.
 Ιάκωβος απεβ. 1302, κύριος των Λεζ, Κονντέ, Καρενσύ, Ουκουά & Ωμπινύ.
 Βεατρίκη απεβ. 1304, παντρεύτηκε τον Ιωάννη Β΄ των Μπριέν κόμη του Ε.
 Ιωάννα, παντρεύτηκε τον Γουλιέλμο Γ΄ του Σωβινύ, κύριο του Σατωρού.

Παραπομπές

Πηγές
 
 
 
 

Οίκος του Ρέγκιναρ
Κόμισσες του Αρτουά
Χρήστος Ζούμης

Ο Χρήστος Ζούμης (γεννήθηκε το 1875, ημερομηνία θανάτου άγνωστη) ήταν Έλληνας αθλητής. Αγωνίστηκε στους Θερινούς Ολυμπιακούς Αγώνες 1896 στην Αθήνα.

Γεννήθηκε στη Χαλκίδα.

Ο Ζούμης τερμάτισε έκτος ή έβδομος στο άλμα εις τριπλούν, με τον Φριτς Χόφμαν να έχει την άλλη θέση. Στο αγώνισμα συμμετείχαν εφτά αθλητές.

Εξωτερικοί σύνδεσμοι 

 Κατάλογος ελλήνων αθλητών

Έλληνες αθλητές του άλματος εις τριπλούν
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1896
Βασίλειος Ξυδάς

Ο Βασίλειος Ξυδάς (γεννήθηκε το 1877, ημερομηνία θανάτου άγνωστη) ήταν Έλληνας αθλητής ο οποίος γεννήθηκε στην Αθήνα. Αγωνίστηκε στους Θερινούς Ολυμπιακούς Αγώνες 1896 της Αθήνας.

Το 1896 ο Ξυδάς αγωνίστηκε στο άλμα επί κοντώ. Κέρδισε την αμφίβολη διάκριση καθώς ήταν ο μόνος αθλητής του άλματος επί κοντώ που δεν κέρδισε μετάλλιο, καθώς βγήκε πέμπτος, καθώς οι Έλληνες Ιωάννης Θεοδωρόπουλος και Ευάγγελος Δαμάσκος βγήκαν τρίτοι πίσω από τους αμερικανούς Γουίλιαμ Χόιτ και Άλμπερτ Τάιλερ. Υπήρχαν μόνο πέντε αθλητές στο άλμα επί κοντώ. Το καλύτερο άλμα του Ξυδά ήταν τα 2.40 μέτρα.

Εξωτερικοί σύνδεσμοι 
Κατάλογος Ελλήνων αθλητών

Έλληνες αθλητές του άλματος επί κοντώ
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 1896
Σχέσεις Ελλάδας και Γουατεμάλας

Οι σχέσεις Ελλάδας-Γουατεμάλας είναι οι διεθνείς σχέσεις Ελλάδας και Γουατεμάλας. Οι δύο χώρες ξεκίνησαν επίσημες διπλωματικές σχέσεις στις 20 Ιουλίου 1966.

Διπλωματικές αποστολές 
Οι διπλωματικές σχέσεις Ελλάδας - Γουατεμάλας ξεκίνησαν στις 20 Ιουλίου 1966. Οι δύο χώρες διατηρούν πρεσβείες στις πρωτεύουσες τους. Η Ελλάδα διατηρεί διπλωματική αποστολή στην Γουατεμάλα μέσω της πρεσβείας της στο Μεξικό. Η Γουατεμάλα διατηρεί διπλωματική αποστολή στην Ελλάδα μέσω της πρεσβείας της στην Αγία Έδρα. Η Γουατεμάλα και η Ελλάδα έχουν σταθερή και καλή διμερή σχέση στον διπλωματικό και οικονομικό χώρο. 

Το εμπόριο μεταξύ Γουατεμάλας και Ελλάδας είναι ανεπτυγμένο.

Παραπομπές 

Γουατεμαλα
Ελλαδα
Περιφέρεια Αρμαβίρ

Η περιφέρεια Αρμαβίρ (Αρμενικά: Արմավիր), είναι μια περιφέρεια στο δυτικό τμήμα της Αρμενίας . Βρίσκεται στην πεδιάδα του Αραράτ που περιβάλλεται  από το όρος Αραράτ στο νότο και το όρος Αραγκάτς  στο βορρά, πρωτεύουσα της περιφέρειας είναι η πόλη Αρμαβίρ, ενώ η μεγαλύτερη πόλη είναι το Ετσμιαντζίν. Η περιφέρεια συνορεύει στα νότια και στα δυτικά και σε συνολικό μήκος 72 χλμ. με την Τουρκία. Έχει έκταση 1.242 τ.χλμ και ο πληθυσμός της ανέρχεται στους 265.770 κατοίκους σύμφωνα με την απογραφή του 2011.

Στην περιφέρεια αυτή βρίσκεται το πνευματικό κέντρο του αρμενικού έθνους. Η Καθεδρικός Ναός του Ετσμιαντζίν της Αρμενικής Αποστολικής Εκκλησίας είναι την έδρα του Καθολικού Πατριάρχη Απάντων των Αρμενίων.

Παραπομπές

Αρμαβίρ
Ξένη Δημητρίου

Η Ξένη Δημητρίου (1952) είναι Ελληνίδα δικαστής, που την περίοδο 2016 - 2019 διετέλεσε Εισαγγελέας του Αρείου Πάγου.

Βιογραφικά στοιχεία 
Γεννήθηκε το 1952 και κατάγεται από το Αίγιο. Σπούδασε νομικά και εισήλθε στο δικαστικό σώμα το 1978. Τον Αύγουστο του 2012 προήχθη στη θέση του αντεισαγγελέα του Αρείου Πάγου και την 1η Ιουλίου 2016 ανέλαβε προϊσταμένη της εισαγγελίας του Αρείου Πάγου, θέση από την οποία αποχώρησε την 1η Ιουλίου 2019.

Ως αντεισαγγελέας του Αρείου Πάγου, συμμετείχε στην εισαγγελική έδρα στο Ειδικό Δικαστήριο, που συγκροτήθηκε για την εκδίκαση της υπόθεσης του Γιώργου Παπακωνσταντίνου. Κατά τη διάρκεια της θητείας αξιοσημείωτο γεγονός υπήρξε, στην υπόθεση του πρώην διευθυντή της ΕΛΣΤΑΤ Ανδρέα Γεωργίου, οι αναιρέσεις που άσκησε κατά των απαλλακτικών βουλευμάτων του Συμβουλίου Εφετών.

Το 2020, κατέθεσε ως μάρτυρας στην προανακριτική επιτροπή της Βουλής, για τον Δημήτριο Παπαγγελόπουλο και την Υπόθεση Novartis στην Ελλάδα.

Αναφορές

Έλληνες δικαστικοί
Οσίσμιοι

Οι Οσίσμιοι (λατινικά: Osismii) ήταν ένας από τους γαλατικούς λαούς της ομάδας των Αρμορικανών Κελτών. Η επικράτεια των Οσίσμιων αντιστοιχούσε περίπου στο έδαφος του γαλλικού νομού Φινιστέρ και στο δυτικό τμήμα του νομού Κοτ-ντ'Αρμόρ στη Βρετάνη, στη βορειοδυτική Γαλλία.

Το όνομά τους σημαίνει «οι υψηλότεροι» ή «αυτοί του τέλους του κόσμου» όνομα που ταιριάζει με το όνομα του νομού Φινιστέρ (κυριολεκτικά Finis Terrae, τέλος της Γης).

Ιστορικές αναφορές 
Αυτός ο λαός είναι λίγο γνωστός αν και αναφέρεται από τον 5ο αιώνα π.Χ. από τον Καρχηδόνιο Ιμίλκα ως Oestrymnis, που αναφέρεται στη χερσόνησό τους. Αναφέρεται επίσης, τον 4ο αιώνα π.Χ. με το όνομα του Ostimioi (Ὠστιμίων) από τον Έλληνα εξερευνητή και γεωγράφο Πυθέα τον Μασσαλιώτη.

Οι Οσίσμιοι αναφέρονται από τον Ιούλιο Καίσαρα στα Απομνημονεύματα περί του Γαλατικού πολέμου και από άλλους αρχαίους συγγραφείς, όπως τον Πλίνιο τον Πρεσβύτερο, τον Στράβωνα και τον Πτολεμαίο. Σύμφωνα με αυτούς τους συγγραφείς, αν και υποτάχθηκαν στη Ρώμη το 57 π.Χ., συμμετείχαν στην εξέγερση των Βενετών το 56 π.Χ. και έστειλαν ενισχύσεις στον Βερκιγγετόριξ στη μάχη της Αλεσίας.

Ο Καίσαρ τους αναφέρει ως μέλη της Αρμορικανής ομοσπονδίας.

Επικράτεια 

Σύμφωνα με τον Στράβωνα ο λαός των Οσίσμιων καταλάμβανε το δυτικό άκρο της χερσονήσου της Βρετάνης. Τα ανατολικά σύνορα τους, ήταν οι ποταμοί Μπλαβέ και Ελί, που τους χώριζαν από τους Βενετούς. Τα σύνορα με τους Κοριοσολίτες είναι λιγότερο καλά τεκμηριωμένα. Η ανακάλυψη ενός θησαυρού κοντά στο Γκενγκάν δείχνει ότι αυτή η περιοχή ανήκε στους Οσίσμιους και ότι τα σύνορα θα πρέπει να τοποθετηθούν μεταξύ Γκενγκάν και Σαιν-Μπριέκ.

Το βασικό τους οχυρό (oppidum) ήταν το στρατόπεδο Άρτους που βρίσκονταν στη σημερινή κοινότητα Γιελγκουάτ του Φινιστέρ. Μετά τη ρωμαϊκή κατάκτηση της Γαλατίας, η επικράτειά τους είχε για πρωτεύουσα το Βόργκιουμ, το σημερινό Καραί. Άλλα σημαντικά αστικά κέντρα ήταν το Βοργκάνιουμ (πιθανώς στο Πλουνεβαντέ) και το Γιωντέ κοντά στο Λανιόν.

Πρόσφατες αρχαιολογικές έρευνες  έδειξαν ότι οι Οσίσμιοι ήταν αρκετά ισχυροί, πλούσιοι και ισχυροί όσο και οι όμοροί τους Βένετοι και ότι ήλεγχαν ένα μέρος των ναυτικών μεταφορών στη Μάγχη. Τα θεμέλια μεγάλων οικοδομημάτων που ανακαλύφθηκαν στο Καραί, πολλές μυλόπετρες και ίχνη αποθηκών μαρτυρούν τη σημασία της καλλιέργειας των δημητριακών στην περιοχή τους. Επιπλέον, πολλά αντικείμενα από σίδηρο, χαλκό, χρυσό και ασήμι που ανακαλύφθηκαν σε αυτό το έδαφος μαρτυρούν μια πραγματική μεταλλουργική βιοτεχνία.

Ο θησαυρός του Λανισκά 
Ένα σημαντικό νομισματικό σύνολο, ο «θησαυρός του Λανισκά», ανακαλύφθηκε το καλοκαίρι του 2007 κατά τη διάρκεια αρχαιολογικών ανασκαφών. Αυτές οι ανασκαφές αποκάλυψαν σε ένα περίβολο την παρουσία ενός θησαυρού 545 κερμάτων που ήταν διασκορπισμένα σε αρκετές εκατοντάδες τετραγωνικά μέτρα. Αυτή η ανακάλυψη περιλάμβανε 58 στατήρες και 487 τέταρτα του στατήρα, χαρακτηριστικό των νομισμάτων που εκδόθηκαν από τους Οσίσμιους. Είναι η πιο σημαντική νομισματική συλλογή που ανακαλύφθηκε στη Βρετάνη.

Εξωτερικοί σύνδεσμοι 
Ο θησαυρός του Λανισκά  (γαλλικά)

Παραπομπές 
Γαλατικοί λαοί
Ολιβιέ Μαρτινέζ

Ο Ολιβιέ Μαρτίνεζ (Olivier Martinez ; 12 Ιανουαρίου 1966) είναι Γάλλος ηθοποιός του κινηματογράφου. Έγινε γνωστός από τους ρόλους του σε αρκετές γαλλικές ταινίες όπως στην Un, deux, trois, soleil (1993), που τού χάρισε το βραβείο Σεζάρ για τον "Πιο Υποσχόμενο Ηθοποιό", στην The Horseman on the Roof (1995) και στην The Chambermaid on the Titanic (1997). Εμφανίστηκε επίσης σε ταινίες του Χόλυγουντ, συμπεριλαμβανομένων της δραματικής ταινίας Before Night Falls (2000), του ερωτικού θρίλερ Άπιστη (2002) και του θρίλερ-δράσης S.W.A.T. στο οποίο ενσάρκωσε έναν Γάλλο διακινητή ναρκωτικών (2003).

Βιογραφία 
Ο Μαρτίνεζ γεννήθηκε στο Παρίσι από μια οικογένεια της εργατικής τάξης. Ο πατέρας του ήταν Ισπανός επαγγελματίας πυγμάχος, γεννημένος στο Μαρόκο και η μητέρα του ήταν Γαλλίδα γραμματέας. Σπούδασε στο CNSAD και ξεκίνησε την υποκριτική του καριέρα στην Γαλλία το 1990. Ο Μαρτίνεζ ανατράφηκε ως ρωμαιοκαθολικός.

Καριέρα 
Το 1994, ο Μαρτίνεζ κέρδισε ένα βραβείο Σεζάρ ως "Πιο Υποσχόμενος Ηθοποιός" για τον ρόλο του στην ταινία Un, deux, trois, soleil (1993). Ακολούθησε ένας πρωταγωνιστικός ρόλος στην ταινία του Jean-Paul Rappeneau The Horseman on the Roof το 1995 στην οποία πρωταγωνίστησε μαζί με την Ζυλιέτ Μπινός ως Ιταλός ευγενής. Θεωρήθηκε ως η πιο ακριβή ταινία στην ιστορία του γαλλικού κινηματογράφου εκείνη την περίοδο αλλά απέτυχε να ξεπεράσει τα $35 εκατομμύρια του προϋπολογισμού της. Το 1996/97 εμφανίστηκε στην ρομαντική κωμωδία του Bertrand Blier My Man μαζί με την Anouk Grinberg, τον Gérard Lanvin και την Valeria Bruni Tedeschi, Αργότερα το 1997 πρωταγωνίστησε στην δραματική ταινία του Bigas Luna The Chambermaid on the Titanic μαζί με την Romane Bohringer, η οποία τοποθετήθηκε χρονικά στο ταξίδι του Τιτανικού το 1912. Ο Μαρτίνεζ ενσάρκωσε έναν Γάλλο εργάτη που κέρδισε σε έναν διαγωνισμό δύναμης με βραβείο ένα ταξίδι για να παρακολουθήσει το παρθενικό ταξίδι αναχώρησης του Τιτανικού. Η ταινία έλαβε θετικές κριτικές ; ο Mick LaSalle της εφημερίδας San Francisco Chronicle επαίνεσε την σπάνια ενσάρκωση του Μαρτίνεζ.

Ο Μαρτίνεζ έλαβε την προσοχή του κοινού όταν συμμετείχε σε ταινίες του Χόλυγουντ όπως στην ταινία Before Night Falls του Julian Schnabel (2000) μαζί με τον Χαβιέ Μπαρδέμ και τον Τζόνι Ντεπ. Το σενάριο βασίζεται στην ομώνυμη αυτοβιογραφία του Reinaldo Arenas, η οποία εκδόθηκε στην αγγλική γλώσσα το 1993. Η ταινία έλαβε αρκετές θετικές κριτικές παρόλο που η ερμηνεία του Μαρτίνεζ επισκιάστηκε από εκείνη του Μπαρδέμ στα μάτια των κριτικών. Αργότερα σχολιάστηκε για την ερμηνεία του στην ταινία Άπιστη (2002) δίπλα στην Ντάϊαν Λέιν. Από τότε, έχει εμφανιστεί στην τηλεοπτική προσαρμογή της ταινίας The Roman Spring of Mrs. Stone (2003), στο S.W.A.T. (2003) και στην ταινία Taking Lives (2004). Πρωταγωνίστησε επίσης ως Γκάμπριελ στην κινηματογραφική προσαρμογή της ταινίας Blood and Chocolate (2007). Ο Μαρτίνεζ ενσάρκωσε τον Μαυρίκιο στην ταινία Paul, Apostle of Christ (2017).

Φιλμογραφία

Βραβεία

Εξωτερικοί σύνδεσμοι 

 
 "Olivier!", Cinetropic.com

Γάλλοι ηθοποιοί κινηματογράφου
Κωνσταντίνος Μ. Πετρίδης

Ο Κωνσταντίνος Μ. Πετρίδης (1923) είναι Έλληνας μαθηματικός.

Βιογραφία 
Γεννήθηκε στην Αθήνα. Πατέρας του ήταν ο Μίλτων Κ. Πετρίδης, καπνέμπορος, ιδιοκτήτης διεθνώς αναγνωρισμένης επιχείρησης καπνού, που είχε ιδρυθεί στην Κωνσταντινούπολη το 1848,

Αποφοίτησε από το Κολλέγιο Αθηνών το 1942. Μιλά Αγγλικά, Γαλλικά, Γερμανικά και Σουηδικά. Μετά τον πόλεμο φοίτησε στο Πανεπιστήμιο της Στοκχόλμης στο τμήμα των Μαθηματικών. Αποφοίτησε το 1948 και ακολούθως διετέλεσε βοηθός στην έδρα  των μαθηματικών του Βασιλικό Ινστιτούτο Τεχνολογίας στην Στοκχόλμη.

Το 1949 επέστρεψε στην Ελλάδα εγκαταλείποντας την επιστήμη των μαθηματικών προκειμένου να υποστηρίξει την οικογενειακή επιχείρηση καπνού.

Από το 1955 έως το 1972 διετέλεσε πρόξενος της Σουηδίας για τη Βόρεια Ελλάδα στην Καβάλα, όπου βρισκόταν η έδρα της οικογενειακής επιχείρησης καπνού. Επιχειρηματικά ανέπτυξε δραστηριότητες και σε νέους τομείς στη διεθνή αγορά.

Από το 1989 όμως, αφοσιώθηκε στην επιστήμη των μαθηματικών, που λάτρεψε. εργάζεται ασταμάτητα πάνω στη Θεωρία των Αριθμών, δημοσιεύει εργασίες του και ενημερώνεται για τις εξελίξεις στην επιστήμη που υπηρετεί με πάθος.

Στις 28 Ιουνίου 2019 το τμήμα Μαθηματικών του Εθνικού Καποδιστριακού Πανεπιστημίου Αθηνών διοργάνωσε ημερίδα στο Αμφιθέατρο "Κωνσταντίνος Καραθεοδωρή" για να τον τιμήσει για την προσφορά του στην επιστήμη των Μαθηματικών καθώς και την ευεργετική του δράση προς το πανεπιστημιακό ίδρυμα. Το χειμώνα του 2019 ο Κωνσταντίνος Μ. Πετρίδης πρόσφερε τα επιστημονικά του βιβλία και συγγράματα στη Βιβλιοθήκη του τμήματος Θετικών Επιστημών, και συγκεκριμένα στα τμήματα Μαθηματικών και Φυσικών. Ανάμεσα σε αυτά περιλαμβάνονται σπάνια έργα των διακεκριμένων μαθηματικών του 20ου αιώνα.

Δημοσιεύσεις-Διαλέξεις 
Εργασίες του δημοσιευμένες υπάρχουν στον παρακάτω σύνδεσμο του Εθνικού Καποδιστριακού Πανεπιστημίου Αθηνών: https://www.researchgate.net/profile/Constantin_Petridi

Διαλέξεις του δημοσιευμένες υπάρχουν στους παρακάτω συνδέσμους:

https://www.youtube.com/watch?v=mcM5UO695uc και 
https://www.youtube.com/watch?v=CELS8buOwBk&feature=youtu.be

Έλληνες μαθηματικοί
Σκοτεινή Αργολίδας

Η Σκοτεινή είναι ορεινό χωριό του νομού Αργολίδας. Βρίσκεται σε υψόμετρο 690 μέτρων σε μία μικρή κοιλάδα στις πλαγιές του όρους Ολίγυρτου και Τραχύ. Σύμφωνα με την απογραφή του 2011 έχει 347 μόνιμους κατοίκους.

Η Σκοτεινή ήταν η έδρα του Καποδιστριακού Δήμου Αλέας ενώ πλέον αποτελεί τμήμα της ομώνυμης δημοτικής ενότητας του δήμου Άργους - Μυκηνών. Είναι η έδρα και μοναδικός οικισμός της κοινότητας Σκοτεινής. Παλιότερα διέθετε αστυνομικό τμήμα ενώ σήμερα λειτουργεί το μοναδικό δημοτικό σχολείο της δημοτικής ενότητας. Οι κάτοικοι ασχολούνται κυρίως με την κτηνοτροφία και την αμπελουργία.

Κοντά στο χωριό βρίσκονται οι οικισμοί Κανδήλα, Άγιος Νικόλαος, Αλέα, Στυμφαλία και Ψάρι.

Πληθυσμός

Παραπομπές 

Χωριά του νομού Αργολίδας
Δήμος Άργους - Μυκηνών